— У кожнага з нас у жыцці ёсць любімыя настаўнікі, тыя, хто ўклаў у нас часцінку сваёй душы. Каб праз многія гады прыкладна такія ж словы пра вас, сённяшніх удзельнікаў змены, маглі сказаць вашы будучыя вучні, важна памятаць, што сённяшні час прад’яўляе да настаўнікаў асаблівыя патрабаванні. Калі яшчэ некалькі дзесяцігоддзяў назад настаўнік быў асноўным носьбітам інфармацыі, то сёння ў век інтэрнэту паток інфармацыі настолькі вялікі, што настаўнік павінен навучыць дзяцей не толькі здабываць інфармацыю, але і адрозніваць патрэбную ад непатрэбнай, добрую ад дрэннай, — звярнуўся да ўдзельнікаў свята першы намеснік міністра адукацыі, доктар педагагічных навук, прафесар Аляксандр Іванавіч Жук.